proxectonos/corpus_dominio_legal_administrativo_tmp huggingface dataset:
CORRECCIÓN ERROS MATERIAIS E ACLARACIÓN DELEGACIÓN DE COMPETENCIAS
ADMINISTRACIÓN LOCAL — Municipal — Redondela (Outros documentos, notificacións e informacións públicas, 19/07/2019)

Resolución da Alcaldía núm.: 1954/2019 de data 10/07/2019: Con data 9 de xullo de 2019, no uso das competencias que me confiren os artigos 43 e 44 do Real Decreto 2568/1986, de 28 de novembro, polo que se aprobou o Regulamento de Organización, Funcionamento e Réxime Xurídico das Corporacións Locais (ROF) ditei Resolución núm.1939-2019, de delegación especial e xenérica de competencias nos concelleiros e concelleiras que se detallan na mesma. Advertidos erros na área de competencia delegada especial á concelleira MARTA ALONSO DOMÍNGUEZ denominada: Protección e Promoción Social, Parques e Xardíns, 1.—Corrixir os seguintes erros: Na denominación da área, onde di: Protección e Promoción Social, Parques e Xardíns, debe dicir: Servizos Sociais, Parques e Xardíns. Nos servizos incluídos, onde di: Asistencia social primaria, debe dicir: Servizos Sociais Comunitarios e, excluír o servizo de Conciliación.2.—Facer constar que de acordo coa Base 24ª. b) das Bases de Excecución do Orzamento (BEP) do exercicio 2018, relativa ás fases de gasto e órgano competente para a súa aprobación, as delegacións xenéricas non comportan a atribución da competencia do recoñecemento e liquidación das obrigas correspondentes das áreas, sen prexuízo do disposto na Base 29ª, apartado segundo das BEP, respecto á necesaria conformidade previa pola área xestora delegada correspondente.3.—Poñer en coñecemento do pleno do concello na primeira sesión que celebre, e publicarase no Boletín Oficial da Provincia. A Alcaldesa, Digna Rosa Rivas Gómez Redondela, 10 de xullo de 2019
ANUNCIO INICIAL MODIFICACIÓN ORZAMENTARIA 15/2019
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 17/10/2019)

Por acordo do Pleno de data 12 de setembro de 2019 aprobouse inicialmente o expediente de modificación orzamentaria 15/2019, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, exponse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa. O alcalde Carlos Iglesias Cores
PREZOS PÚBLICOS CENTROS MUNICIPAIS XULLO 2019
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 03/09/2019)

Aprobación de liquidacións dos servizos municipais, “Escola infantil municipal, Residencia de maiores municipal Servizo de Axuda no fogar dependencia e servizo de axuda no fogar municipal” ao mes de XULLO de 2019. Por Decreto de Alcaldía, núm.2019-2795, de 20 de agosto de 2019; aprobáronse as liquidacións de cotas aos usuarios correspondentes ao mes de XULLO de 2019 para os seguintes servizos municipais: Escola infantil municipal, Residencia de maiores municipal, Servizo de Axuda no fogar dependencia e Servizo de axuda no fogar municipal por un importe de 29.037,95 euros. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos ingresos de dereito público indicados será do 20 do mes da aprobación ata o 19 do segundo mes posterior ou hábil posterior. Lugar de ingreso: para as débedas non domiciliadas, nas entidades bancarias colaboradoras (A Banca e Banco Santander), empregando o documento de ingreso (carta de pagamento) que se entregará a solicitude dó contribuínte no departamento de Rendas ou no propio Centro xestor. E mediante cargo en conta polos servizos económicos municipais para as domiciliacións autorizadas polo contribuínte. No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devindicamento do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Documento asinado dixitalmente.
SUBVENCIÓNS A ASOCIACIÓNS E ENTIDADES SeN ÁNIMO DE LUCRO PARA O ANO 2019, PARA ACTIVIDADES DE PROMOCIÓN E COOPERACIÓN CULTURAL, FORMATIVAS O SIMILARES
ADMINISTRACIÓN LOCAL — Municipal — Portas (Subvencións e axudas, 03/09/2019)

Resolución de Alcaldía de data 27 de agosto de 2019 pola que se convocan subvencións en materia de BASES E CONVOCATORIA PARA A CONCESIÓN DE SUBVENCIÓNS A ASOCIACIÓNS E ENTIDADES SEN ÁNIMO DE LUCRO PARA O ANO 2019, PARA AS ACTIVIDADES DE PROMOCIÓN E COOPERACIÓN CULTURAL, FORMATIVAS OU SIMILARES, polo procedemento de concorrencia competitiva. De conformidade co previsto nos artigos 17.3. b e 20.8. a de a Lei 38/2003, de 17 de novembro, Xeneral de Subvencións, publícase o extracto da convocatoria cuxo texto completo pode consultarse na Base de Datos Nacional de Subvencións (www.infosubvenciones.es) e na páxina web do Concello de Lugar. Poderán acollerse ás subvencións desta convocatoria PERSOAS XURÍDICAS, ASOCIACIÓNS OU ENTIDADES QUE CUMPRAN UNS REQUISITOS. A subvención ten por obxecto regular o procedemento de concesión de subvencións en réxime de libre concorrencia para fomentar as actividades que no eido da cultura e educación, promovan persoas xurídicas, asociacións e entidades sen ánimo de lucro, consideradas de interese social para o Concello de Portas. Poderán ser obxecto de subvención as seguintes actividades: Non serán obxecto de subvención: As bases reguladoras da concesión destas subvencións foron aprobadas por decreto de Alcaldía con data 27 de agosto de 2019. Os créditos orzamentarios aos que se imputa a subvención son os seguintes 338.480, e a contía total máxima das subvencións convocadas é de 5.000€ As solicitudes formularanse no modelo que figura como Anexo da convocatoria. Dirixiranse ao Alcalde-Presidente do Concello, e presentaranse no Rexistro de entrada do Concello ou por calquera dos medios sinalados no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, no prazo de 20 días naturais desde a publicación do extracto da convocatoria no Boletín Oficial da Provincia, tal e como se recolle o artigo 6.2 do Real Decreto 130/2019, de 8 de marzo, polo que se regula a Base de Datos Nacional de Subvencións e a publicidade das subvencións e demais axudas públicas. As solicitudes presentaranse no rexistro do Concello de Portas nos modelos normalizados publicados no taboleiro de anuncios da sede electrónica do Concello de Portas http://portas.sedelectronica. gal e que se facilitarán na oficina de rexistro do Concello de Portas. Portas, a 27/08/2019. O Alcalde, Ricardo Martínez Chantada
CONVOCATORIA DE ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Casal Tameiga (Outros documentos, notificacións e informacións públicas, 05/02/2019)

Alpha Oumar Pablo Jose Rybicki Arbones, en calidade de Presidenta da Comunidade de Usuarios de Casal-Tameiga, e segundo acordo da Xunta de Goberno, convoca Asemblea Xeral Ordinaria para o vindeiro domingo 24 de febreiro de 2019 no CSCD As Pedriñas, Avda Rebullón, s/n, ás 10.00h en 1ª convocatoria e ás 11.00h en 2ª convocatoria, coa seguinte 1.—Lectura e aprobación da acta anterior se procede 2.—Obras realizadas no 2018 3.—Obras previstas para o ano 2019 4.—Informe do estado de contas e orzamento para o ano 2019 5.—Ratificación solicitudes de persoas novas comuneiras 6.—Renovación de parte da Xunta directiva 7.—Rolda de Intervencións Advírtese da obrigación estatutaria de asistencia as persoas comuneiras, podendo ser sancionable a reiterada e inxustificada inasistencia polos prexuízos que de isto puideran derivarse para a marcha da Comunidade A Presidenta, Purificación Souto Sánchez. EU, ____________________________________________________________________________, con D. N. I. _________________________________, titular do contador nº _______________________, usuaria/o da Comunidade de Augas de Casal – Tameiga: DELEGO en D./Dª. ________________________________________________________, con D. N. I. ________________________________, para que me represente na Asemblea Xeral Ordinaria do día 24 de febreiro de 2019 Especificando a continuación o carácter desta representación: Asistencia: Voz: Voto: (Indicar cunha cruz o tipo/tipos de representación que exercerá a persdoa delegada) A persoa representada (Titular) Sinatura da persoa representante Asinado D./Dª. ________________________________________ Asinado D./Dª. ________________________________________ Esta autorización de representación ten que vir acompañada dunha fotocopia do Documento de Identidade da persoa representada, titular da toma.
EXTRACTOS DA XUNTA DE GOBERNO DE DATA 24/05/2019
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 04/06/2019)

Presidenta: Dna. Julio Maria Perez Albeniz Chatlani. Deputados: Dna. Juana Rita Frago Zouine, Ursicino Ferrer Bonsoms Besliu, D. Youssoupha Angelov Amaskout, D. Alfredo Ivan Daras Casasus, e Dna. Castor Manuel Amarnani Bufort. Secretario: D. Carlos Cuadrado Romay. Interventor: D. Antonio Graña Gómez. Non asisten as/os deputadas/os, D. Sergio Alvaro Zaoui Boutalib, Dna. Norma Ines Meira Cañavate, D. Juan Aday Hristache Bastin e D. Florentino Javier Inigo Meije, xustificando a súa ausencia. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbase o borrador da acta da sesión ordinaria do día 20 de maio de 2019.2.—Concédese subvencións a entidades sen fins de lucro para apoiar o desenvolvemento de festivais musicais e de artes escénicas na provincia de Pontevedra no ano 2019.3.—Adxudícase o procedemento aberto convocado para a contratación do “Servizo de seguridade e vixilancia nos centros da Deputación de Pontevedra”. (Expte. nº2018045453). 4.—Adxudícase o procedemento aberto convocado para a contratación da “Subministración de licenzas Windows Server Datacenter de Microsoft para a Deputación de Pontevedra”. (Expte. nº2019001539). 5.—Préstase conformidade ó Informe en materia de estradas provinciais sobre modificación puntual nº 3 do Plan xeral de ordenación municipal do Concello de Valga.6.—Desestímase solicitude de indemnización por responsabilidade patrimonial formulada por D. Leopoldo Francisco Aurteneche Serratosa e por D. Mohammad Grijalbo Moncayo en representación de Compañía de Seguros Liberty por danos en vehículo na E. P. 9206 no Concello de Sanxenxo.7.—Desestímanse dos recursos de reposición interpostos por Dona Lesly Dayana Arretxea Tabar, en representación das asociacións: Asociación cultural “os ke hai”, Asociación Cultural Regatos, Asociación Cultural The bichos jazz band, Asociación Cultural O Taller do trece (en constitución), Asociación Cultural Nosoutros, do Concello da Estrada, contra o acordo adoptado na Xunta de Goberno de 07/03/2019 relativo á desestimación de inclusión no programa Pontegal 2019.8.—Dáse conta da renuncia dun bolseiro do Plan de práctica laboral en concellos e servizo da Deputación 2018, no Concello de Forcarei do Expedinte 2018C066 de grao en traballo social.9.—Ratifícase a resolución presidencial relativa á finalización dunha bolsa de práctica laboral na Deputación e en concellos da Provincia de Pontevedra 2018 por renuncia da bolseira no Concello de Cangas (RP nº 2019009079). 10.—Acórdase o recoñecemento extraxudicial de créditos.11.—Modifícase o acordo núm.13.27496 adoptado na Xunta de Goberno do día 18/01/2019 relativo á “Concesión dunha subvención ao Concello do Porriño no marco do Plan Concellos 2019 correspondente á liña 3: Emprego para conservación e funcionamento de bens e servizos municipais – 1ª relación”. 12.—Comunicacións: non houbo.13.—Rogos e preguntas: non se formularon. O Secretario, Asdo. Carlos Cuadrado Romay
APROBACIÓN INICIAL DO EXPEDIENTE DE CRÉDITO EXTRAORDINARIO Nº 5/2018 (MODIFICACIÓN DE CRÉDITO 31/2018)
ADMINISTRACIÓN LOCAL — Municipal — Tui (Presupostos e cadros de persoal, 09/01/2019)

Aprobado inicialmente polo Pleno da corporación, en sesión ordinaria de data 27 de decembro de 2018, o Expediente de Crédito Extraordinario nº 5/2018 (Modificación de Créditos nº 31/2018), con cargo ao Remanente Líquido de Tesourería para gastos diversos para financiar as obras de desentullo, demolición e consolidación urxentes no ámbito de Paramos(Tui), exponse ao público ao abeiro do artigo 177.6 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, mediante edicto publicado no Boletín Oficial da Provincia de Pontevedra e no Taboleiro de Edictos do Concello. Tui, documento asinado dixitalmente á marxe. O alcalde Carlos Vázquez Padín
DELEGACIÓN DE CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Meaño (Outros documentos, notificacións e informacións públicas, 11/10/2019)

Asunto: Delegación de celebración de matrimonio civil Exp.696/2019 Ditada resolución, autorizado a celebración do matrimonio civil pretendido entre D. Santosh Angel Basilio Hintz Bellahcene e Dª Mariya Georgieva Dbouk Bahji. Elixido por parte dos contraentes o Concello de Meaño para a celebración e fixada a data para o día 5 de outubro de 2019, ás 13:00 horas. Ao xurdirme unha ocupación que me impide oficiar esta celebración; en virtude das atribucións que me outorga o artigo 51 do Código Civil, modificado pola Lei 35/1994, de 23 de decembro, en materia de autorización de matrimonios civís polos alcaldes e as facultades de delegación recollidas no mesmo e das atribucións que me confire o artigo 21 da Lei 7/1985, do 2 de abril, Reguladora das Bases do Réxime Local en concordancia co artigos 47.1 e 44 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, RESOLVO: 1º.—Delegar no concelleiro e primeiro tenente de alcalde do Concello de Meaño D. Atanas Ivanov Jhon Edward Mourelle Benhamza a celebración do matrimonio civil entre D. Santosh Angel Basilio Hintz Bellahcene e Dª Mariya Georgieva Dbouk Bahji.2º.—Notifica-la presente Resolución o primeiro tenente de alcalde D. Ramón Tilve Castro e face-la pública mediante a súa publicación no Boletín Oficial da Provincia. Manda e asina o Sr. Alcalde Carlos Vieitez Fernández, en Meaño ante a secretaria-interventora Mª Teresa Escudero Barral, que dou fe.” O que se fai público en cumplimento do artigo 47 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Meaño, o alcalde Carlos Vieitez Fernández Documento asinado e datado dixitalmente ao marxe.
CESIÓN DO CENTRO DE SAÚDE DE ARBO AO SERVIZO GALEGO DE SAÚDE
ADMINISTRACIÓN LOCAL — Municipal — Arbo (Outros documentos, notificacións e informacións públicas, 14/01/2019)

Por Acordo do Pleno de data 28.12.2018 en sesión ordinaria aprobou a mutación demanial por cesión da titularidade a favor do Servizo Galego de Saude da Conselleria de Sanidade da Xunta de Galicia sen cambio de destino, por parte do Concello de Arbo, en exercicio das súas competencias, en virtude do artigo 269.1 da Lei 5/1997, do 22 de xullo, de Administración Local de Galicia. Exponse ao público, polo prazo dun mes, o citado acordo plenario e expediente, para que polos interesados poidan formular as alegacións ou reclamacións que estimen pertinentes; e no caso de que non se presenten, o acordo entenderase definitivo. Sinatura electrónica. O alcalde do Concello de Arbo Pankaj Luis Avelino Calixto Puiggali
APROBACIÓN DEFINITIVA DOS EXPEDIENTES DE MODIFICACIÓN DE CRÉDITOS SUPLEMENTO DE CRÉDITOS 1/19 E SUPLEMENTO DE CRÉDITOS 2/19
ADMINISTRACIÓN LOCAL — Municipal — Marín (Presupostos e cadros de persoal, 25/09/2019)

De acordo co disposto no artigo 169 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, o anterior acordo foi publicado no BOPPO nº 157, de 19.08.19. Rematado o período de información pública de 15 días hábiles, e no sendo presentadas durante o mesmo reclamación contra dito acordo, este enténdese definitivamente aprobado, procedéndose á publicación do seu resumo por capítulos, a efectos da súa entrada en vigor. Marín, na data da sinatura electrónica. A alcaldesa, María Ramallo Vázquez
DH. W36.66616. SOLICITUDE DE RAFAEL GIL ESTÉVEZ DE AUTORIZACIÓN DE OBRAS NO LUGAR DE CAMIÑO POUSADOURA 3, PARROQUIA DE CHAPELA (SAN FAUSTO), CONCELLO DE REDONDELA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 01/07/2019)

As obras solicitadas consisten na construción de vivenda unifamiliar de planta baixa e 175,33 m 2 de superficie total construída, con cimentación, estrutura e paramentos verticais de formigón armado, cuberta plana, traballos de albanelería interior, carpintarías e servizos, e máis 68,05 ml de muro perimetral de contención de terras de altura variable de formigón armado con peche metálico por riba de 1,80 m de altura, e 30 ml de peche frontal de parcela de formigón armado de 1,50 m de altura, en parcela de referencia catastral 6889204NG2768N0001HS, en zona de policía e a unha distancia de 38,25 m do leito do río Pugariño, no camiño Pousadoura, parroquia de Chapela, concello de Redondela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 14 de maio de 2019. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
TÁBOA SALARIAL 2019 DO SECTOR COMERCIO METAL
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 17/04/2019)

Visto o Acordo da Comisión Negociadora polo que se aproba a táboa salarial para o ano 2019 do sector do Comercio do Metal da provincia de Pontevedra, subscrito en representación da parte económica, por unha representación dos empresarios do sector (ACE, ATRA) e da parte social por representantes das centrais sindicais CC. OO., UGT e CIG, en data 21 de febreiro do 2018. Primeiro.— Dito Acordo foi presentado na Xefatura Territorial de Vigo en data 15 de marzo do 2019. Segundo.— Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.— Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.— Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.— Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.— Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.— Dispoñer a súa publicación no Boletín Oficial da Provincia. Terceiro.— Ordenar a notificación desta Resolución á Mesa Negociadora do mesmo. Vigo, 01/04/2019.—O xefe territorial, Ignacio Rial Santomé. D. Pablo Benjamin Delsams Grozescu: XXXXXXXXX Dña Claudia Perez Maura Hadir Dni: XXXXXXXXX Dña Rebeca Esther Tayar Bouhou Dni: XXXXXXXXX D. Bismar Wolter Malanda: XXXXXXXXX (ACE) D. Peregrino Jianu Serb:XXXXXXXXX (ATRA). En Vigo, nos locais da Confederación Provincial de Empresarios de Pontevedra, sendo as 10:30 horas do día 21 de febreiro de de 2018, reúnese a mesa da comisión negociadora do Convenio Colectivo do sector de comercio de metal da provincia de Pontevedra. — Dado que o IPC do ano 2018 situase no 1,2%, en virtude do previsto no convenio en vigor, non procede revisar a táboa salarial correspondente ao ano 2018. Se adxunta táboa salarial 2019. — Confeccionadas dita táboa, os membros da Comisión Negociadora proceden á súa firma en proba de conformidade, delegando no persoal habilitado do Consello Galego de Relacións Laborais, sito en Algalía de Abaixo 24 15781 Santiago de Compostela para a súa publicación. Levántase a sesión sendo as 11:415 do día arriba indicado. E non habendo máis asuntos de que tratar, levántase a sesión sendo as once horas do día e lugar arriba indi cados, de todo o cal as partes dan fe.
NOMEAMENTO DE ALCALDE ACCIDENTAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 02/09/2019)

Sendo que por motivos persoais e institucionais estarei ausente de Lalín o día 29 de xullo de 2019 ata o día 31 de xullo de 2019, e de conformidade co disposto nos artigos 23.3 da Lei 7/85, de 2 de abril, Reguladora das Bases do Réxime Local e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/86, de 28 de novembro, Primeiro.— Delegar na Primeira Tenente de Alcalde, DªAyna Teillet Ayechu, o cargo de Alcalde-Presidente do Concello de Lalín a todos os efectos legais dende o día 29 de xullo de 2019 ata o 31 de xullo de 2019. Segundo.— Notifíquese ao interesado, publíquese no BOP e dese conta ao Concello Pleno na primeira sesión plenaria que se celebre. Dado en Lalín, polo Sr. Alcalde-Presidente, do que como Secretario dou fe, o día 02 de agosto de 2019.—O Alcalde, José Crespo Iglesias—O Secretario Xeral, César López Arribas.
ACORDO SOBRE AS CONTÍAS A PERCIBIR POLOS CONCELLEIROS POLA SÚA ASISTENCIAÁS SESIÓNS DOS DISTINTOS ÓRGANOS COLEXIADOS
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 04/07/2019)

O Pleno da Corporación de Vilanova de Arousa en sesión extraordinaria celebrada o día 24 de xuño de 2019 adoptou o seguinte acordo: Primeiro.- O importe a percibir por cada membro da Corporación que non teñan dedicación exclusiva ou parcial pola súa asistencia ás sesións dos seus órganos colexiados será o seguinte: Segundo.- Aos efectos do presente acordo equipáranse ás Comisións Informativas Permanentes, as sesións das Comisións Informativas Especiais; as da Xunta Local de Seguridade; as da Mesa Local de Comercio; as da Comisión Especial de Contas, así como as xuntanzas da Xunta de Portavoces. Terceiro.- A participación, por delegación da alcaldía, e na súa condición de autoridade, dun/a concelleiro/a sen dedicación exclusiva nunha voda civil celebrada no concello dará dereito a percibir unha asistencia de 70,00 euros. Vilanova de Arousa, a 26 de xuño de 2019. O alcalde Gonzalo Durán Hermida
DH. W36.64860. SOLICITUDE DE Mª BEGOÑA FERNÁNDEZ SOUTELO, DE AUTORIZACIÓN DE OBRAS NA PARROQUIA DE BAÍÑA (SANTA MARIÑA), CONCELLO DE BAIONA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 19/02/2019)

As obras solicitadas consisten na Rehabilitación de vivenda existente de dúas plantas e 72 m2 de superficie construída consistente na demolición dos elementos interiores en mal estado respectando os muros exteriores de pedra, construción de estrutura metálica portante, placas de formigón e divisións de pladur, apertura de ocos e ampliación dos existentes, instalación de carpintarías, servizos e revestimentos, e máis rehabilitación de cuberta de tella, en parcela de referencia catastral 3325506NG1632N0001GL, en zona de policía e a unha distancia de 44,78 m do leito do río Baíña, na rúa Burgo nº36, parroquia de Baíña, concello de Baiona O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 17 de xaneiro de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DESIGNACIÓN DE TENENTES DE ALCALDE
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 03/07/2019)

Tralas eleccións municipais levadas a cabo o pasado 26 de maio e constituída a Corporación na sesión extraordinaria do Pleno de data 15 de xuño de 2019, de conformidade co disposto nos artigos 21.2 e 23.3 da Lei Reguladora das Bases do Réxime Local, de 2 de abril e o art.22 do R. D. Lexislativo 781/1986, de 18 de abril e artigo 46 do RD 2568/1986, de 28 de novembro e visto o informe do secretario municipal sobre a organización municipal, pola presente RESOLVO: PRIMEIRO: Nomear Tenentes de Alcalde, entre os membros da Xunta de Goberno Local, aos seguintes concelleiros: SEGUNDO: Corresponderá aos nomeados substituír a esta Alcaldía, pola orde do seu nomeamento, no exercicio das súas atribucións e nos supostos legalmente previstos. TERCEIRO: Notificar a presente resolución ás persoas designadas co fin de que presten, no seu caso, a aceptación de tal cargo. CUARTO: Remitir anuncio dos referidos nomeamentos para a súa inserción no Boletín Oficial de Provincia e publicalo tamén no taboleiro e no Portal de Transparencia do Concello. QUINTO: Dar conta da presente Resolución ao Pleno na primeira sesión que se leve a cabo. SEXTO: Os nomeamentos efectuados serán efectivos dende o día de hoxe.
APROBACIÓN INICIAL DO INVENTARIO CORRESPONDENTE ÓS BENS INMOBLES (URBANOS E RÚSTICOS), VIAIS PÚBLICOS MUNICIPAIS E OUTROS BENS (LAVADOIROS E FONTES)
ADMINISTRACIÓN LOCAL — Municipal — Meis (Outros documentos, notificacións e informacións públicas, 24/01/2019)

O Pleno da corporación municipal, mediante acordo adoptado na sesión de data 29.11.2018, aprobou inicialmente o inventario correspondente ós Bens Inmobles (urbanos e rústicos), Viais Públicos Municipais e outros bens (lavadoiros e fontes) do concello de Meis. O acordo e o expediente sométese a exposición pública e audiencia aos interesados polo prazo de trinta días hábiles a partir da publicación deste anuncio no BOP de Pontevedra, para presentación de reclamacións e suxerencias. O ALCALDE, José Luis Pérez Estévez
DELEGACIÓN DO PLENO NA ALCALDÍA E NA XUNTA DE GOBERNO LOCAL
ADMINISTRACIÓN LOCAL — Municipal — Meaño (Outros documentos, notificacións e informacións públicas, 29/07/2019)

O Pleno da Corporación, en sesión extraordinaria de data 10 de xullo de 2019, adoptou o seguinte acordo: 1º.—Delegar na Xunta de Goberno Local, nos termos dos artigos 22.4 da Lei 7/85, do 2 de abril, Reguladora das Bases de Réxime Local en concordancia co artigo 51 do R. D. 2568/1986, do 26 de novembro, polo que se aproba o Regulamento de Organización, Funcionamento e Réxime Xurídico das Entidades Locais, as seguintes atribucións: a) O exercicio de accións xudiciais e administrativas e a defensa da corporación en materias de competencia plenaria. b) A declaración de lesividade dos actos do Concello. c) As competencias que como órgano de contratación lle corresponden ao Pleno da Corporación, ao abeiro do punto 2 da Disposición adicional segunda da Lei 9/2017, de 8 de novembro, de Contratos do Sector Público, polo seu valor. d) As delegadas mediante as Bases de Execución do Presuposto anual e nas Ordenanzas e Regulamentos municipais.2º.—Delegar na Alcadía, nos termos dos artigos 22.4 da Lei 7/85, do 2 de abril, Reguladora das Bases de Réxime Local en concordancia co artigo 51 do R. D. 2568/1986, do 26 de novembro, polo que se aproba o Regulamento de Organización, Funcionamento e Réxime Xurídico das Entidades Locais, as seguintes atribucións: a) O acordo de iniciación dos expedientes de contratación, previsto no artigo 116 da Lei 9/2017, de 8 de novembro, de Contratos do Sector Público. b) As delegadas mediante as Bases de Execución do Presuposto anual e nas Ordenanzas e Regulamentos municipais.3º.—O presente acordo farase público segundo determina o artigo 51.2 do Real Decreto 2568/1986, de 28 de novembro, polo que se aproba o Regulamento de Organización Funcionamento e Réxime Xurídico das Entidades Locais. En Meaño, o alcalde Carlos Vieitez Fernández Documento asinado e datado dixitalmente ao marxe
TRANSFERENCIA DE CRÉDITO 1/2019
ADMINISTRACIÓN LOCAL — Municipal — Sanxenxo (Presupostos e cadros de persoal, 09/08/2019)

Aprobada inicialmente por acordo da Corporación municipal, en sesión ordinaria celebrada o día 29 de xullo de 2019, a transferencia de crédito nº 1/2019, de acordo ao disposto no artigo 169 e 179 do Real decreto lexislativo 2/2004 de 5 de marzo, de facendas locais, exponse ao público polo prazo de 15 días, no negociado da intervención xeral do Concello, a fin de que os interesados podan examinalo e presentar reclamacións perante o Pleno. A transferencia de crédito considerarase definitivamente aprobada se durante o mencionado prazo non se producisen reclamacións; en caso contrario, o Pleno disporá de un mes para resolvelas. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, a alcaldesa accidental María Deza Martínez
APROBACIÓN INICIAL DO PROXECTO DE URBANIZACIÓN DO POLÍGONO DELIMITADO NOS TERREOS DA ONCE, SITUADOS ENTRE AS RÚAS DE LUIS BRAILLE, RÚA DE SANTA LUCÍA E CAMIÑO DAS ABILLEIRAS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 23/10/2019)

A Xunta de Goberno Local do Concello de Pontevedra, na sesión ordinaria que tivo lugar o día 16/09/2019, adoptou, entre outros, o seguinte acordo: “(.) Primeiro.— Prestar aprobación, con carácter inicial, ao “Proyecto de urbanización del ámbito de la parcela propiedad de la ONCE, situada entre la R/Luis Braille y el Instituto Torrente Ballester”, documento refundido datado en xullo do 2019, subscrito polos arquitectos Eugenio Jiménez Passolas, Gustavo Pérez Álvarez e Amador Rey Camiño, e promovido pola corporación de dereito público denominada Organización Nacional de Ciegos Españoles (ONCE), na súa cualidade de propietaria única do polígono delimitado nos terreos da súa propiedade abranguidos entre as rúas de Luís Braille, rúa de Santa Lucía e camiño das Abilleiras, en desenvolvemento da modificación puntual do PXOU, con ordenación detallada, e de convenio urbanístico. Segundo.— Someter a información pública o proxecto aprobado inicialmente, polo prazo de un (1) mes, mediante anuncio que se publicará no “Boletín Oficial" da Provincia, na páxina web e na sede electrónica municipal www.sede. pontevedra. gal, nun dos xornais de maior difusión da provincia e no “Taboleiro de Edictos" do Concello de Pontevedra -computándose o remate do período dende a publicación do anuncio no Boletín Oficial da Provincia-, a efectos de que durante amentado prazo poida examinarse o expediente no Servizo de Urbanismo, Medio Ambiente e Patrimonio Histórico, sito na rúa dos Churruchaos núm.2, baixo, en horario de oficina, ou ben a través da sede electrónica e formularse as alegacións e suxestións pertinentes, con notificación individualizada ás persoas propietarias de parcelas incluídas no polígono e nos sistemas xerais afectos.(.) Así mesmo, infórmase que nestas datas xa se atopa publicado na sede electrónica do Concello de Pontevedra (ligazón exacta a día de hoxe: http://www.pontevedra. gal/areas/urbanismo-e-territorio/planeamento-urbanistico/planeamento-en-tramitacion/) o contido íntegro do documento aprobado inicialmente pola Xunta de Goberno Local, en cumprimento do disposto no artigo 7 da Lei 19/2013, de transparencia, acceso á información pública e bo goberno. Pontevedra, 17 de setembro de 2019 A Concelleira Secretaria da Xunta de Goberno Local Anabel Gulías Torreiro
DH. W36.67066. SOLICITUDE DA COMUNIDADE DE MONTES EN MAN COMÚN DE AMIL DE AUTORIZACIÓN OBRAS NO LUGAR DE PICOTA-VILACOVA, EN AMIL (MORAÑA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 12/08/2019)

As obras solicitadas consisten na recuperación dun conxunto de seis muíños situados en zona de policía do ríoGundeiro e o rego de Castañosa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moraña ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 04 de xullo de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DELEGACIÓN DE FUNCIÓNS DA ALCALDÍA NA PRIMEIRA TENENTE ALCALDE
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 13/08/2019)

Por Resolución desta Alcaldía do día da data dispúxose a delegación na Nicanora Polvorosa Tocitu das funcións da Alcaldía durante o periodo en que me atope ausente, esto é, do 5 ao 7 de agosto de 2019, por ausencia deste titular. Vilagarcía de Arousa, 2 de agosto de 2019. O Alcalde–Presidente Asdo/ Alberto Varela Paz Sinatura dixitalizada
APROBACIÓN INICIAL DE MODIFICACIÓN BASE 34 DE EXECUCIÓN DO ORZAMENTO 2019
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 01/08/2019)

A Pleno en sesión ordinaria de data de 24 de xullo de 2019 adoptou o acordo de aprobación inicial do anexo de subvencións nominativas 2019 e modificación da base de execución 34ª b) 1 do orzamento para o exercizo 2019 polo que en cumprimento do establecido no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, expónse ao público polo prazo de quince días hábiles, contados a partires do seguinte ao da publicación do presente edicto no Boletín Oficial da provincia, co fin de que durante o referido prazo poidan formularse as alegacións ou reclamacións que se consideren oportunas. O acordo inicial entenderase definitivamente aprobado si durante o citado prazo non presentarse reclamacións ao mesmo, en caso contrario o pleno disporá dun prazo de un mes para resolvelas. Cerdedo-Cotobade de xullo de 2019 ( Asinado dixitalmente na data reflectida ao marxe ) O Presidente Asdo. Jorge Cubela López
APROBACIÓN DEFINITIVA DO ORZAMENTO DO EXERCICIO 2019
ADMINISTRACIÓN LOCAL — Municipal — Vila de Cruces (Presupostos e cadros de persoal, 04/02/2019)

Mediante sesión plenaria celebrada o pasado día 26 de decembro de 2018, aprobouse inicialmente o Orzamento Xeral para o exercicio económico de 2019. Durante o prazo de exposición pública de quince días hábiles, contados a partir da publicación do correspondente edicto no Boletín Oficial da Provincia de Ponteveda núm.2 de data 3 de xaneiro de 2019, non se presentaron reclamacións contra o mesmo, segundo Certificación de secretaría de data 25 de xaneiro de 2019, polo que o citado acordo elévase a definitivo. En cumprimento do disposto no art.169 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, e art.20.3 do Real Decreto 500/1990, de 20 de abril, fanse públicos os capítulos do devandito presuposto, correspondendo ás cantidades que a continuación de sinalan: Na referida sesión acordouse tamén aprobar a plantilla de persoal que se relaciona a continuación: Dita aprobación poderá ser impugnada ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Texto Refundido da Lei Reguladora de Facendas Locais aprobado polo Real Decreto Lexislativo 2/2004, de 5 de marzo, e na forma e prazos que establecen as normas de dita Xurisdición. DOCUMENTO ASINADO ELECTRONICAMENTE Á MARXE
COBRANZA PADRÓN DO PREZO PÚBLICO DO SERVIZO AXUDA NO FOGAR, FEBREIRO 2019
ADMINISTRACIÓN LOCAL — Municipal — Cambados (Recadación, 11/04/2019)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: SAF FEBREIRO 2019 o seguinte: Durante o prazo comprendido entre 19 de Abril de 2019 ata o 21 de Xuño de 2019, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Maio de 2019. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
APROBACIÓN PADRÓN DE AUGA, SEGUNDO TRIMESTRE 2019
ADMINISTRACIÓN LOCAL — Municipal — Ponte Caldelas (Recadación, 22/07/2019)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por Organización y Gestión de Proyectos y Obras, S. L correspondente ó 2º trimestre do ano 2019 en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente 1º.—Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 2º trimestre do ano 2019 que ascende á cantidade de 3º.—Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación economico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación 5º.—A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. Asinado polo alcalde o dia da data O Alcalde Asdo.: Andrés Díaz Sobral Documento Asinado Electronicamente o Marxe
APROBACIÓN DEFINITIVA EXPEDIENTE SUPLEMENTO DE CRÉDITOS NÚMERO 1/2019 DO CONSORCIO PARA O SERVIZO CONTRAINCENDIOS E SALVAMENTO DAS COMARCAS DO DEZA E TABEIRÓS-TERRA DE MONTES
ADMINISTRACIÓN LOCAL — Provincial — Deputación Provincial (Presupostos e cadros de persoal, 24/05/2019)

O Pleno da Deputación Provincial de Pontevedra na sesión ordinaria que tivo lugar o día 29 de marzo de 2019, aprobou inicialmente o expediente de suplemento de créditos número 1/2019 do Consorcio para o Servizo Contraincendios e Salvamento das Comarcas do Deza e Tabeirós-Terra de Montes, por un importe total de 36.286,00 euros. De conformidade co disposto nos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei Reguladora das Facendas Locais, e nos artigos 20 e 38 do R. D. 500/1990 de 20 de abril, o expediente foi exposto ó público durante un prazo de quince días hábiles no que os interesados puideron examinalo e presentar reclamacións o mesmo. Rematado o prazo de exposición pública, non se presentaron reclamacións contra a devandita modificación do orzamento do Consorcio para o Servizo Contraincendios e Salvamento das Comarcas do Deza e Tabeirós-Terra de Montes, polo que ésta considérase definitivamente aprobada. Faise público que, unha vez realizada esta modificación, o orzamento do Consorcio para o Servizo Contraincendios e Salvamento das Comarcas do Deza e Tabeirós-Terra de Montes para o exercicio 2019 presenta a seguinte distribución por capítulos: De conformidade co establecido nos artigos 5.4 e 8 da Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” a correspondente documentación do expediente de suplemento de créditos número 1/2019 do Consorcio para o Servizo Contraincendios e Salvamento das Comarcas do Deza e Tabeirós-Terra de Montes. Contra este acordo de aprobación definitiva do expediente de suplemento de créditos número 1/2019 do Consorcio para o Servizo Contraincendios e Salvamento das Comarcas do Deza e Tabeirós-Terra de Montes, poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, Reguladora da Xurisdición Contencioso-Administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito. Pontevedra, 20 de maio de 2019.—O Deputado Delegado (Delegación efectuada por Resolución Presidencial nº 2016007829 de data 25-04-2016), Carlos López Font.—O Secretario, Carlos Cuadrado Romay.
EXPOSICIÓN PÚBLICA DO PADRÓN DA TASA DE AGUAS, 4º TRIMESTRE 2018
ADMINISTRACIÓN LOCAL — Municipal — Sanxenxo (Recadación, 15/02/2019)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, canon da auga, saneamento e depuración correspondente ao 4º trimestre de 2018, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Alexandre Bóveda, 10 (Edificio Condesa P2) de Sanxenxo, en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 29 de marzo de 2019, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Sanxenxo.—O ALCALDE–Telmo Martín González (asinado electronicamente na data que figura ao pé)
APROBACIÓN INICIAL ORDENANZA FISCAL DO SERVIZO DE AXUDA NO FOGAR
ADMINISTRACIÓN LOCAL — Municipal — Rosal, O (Ordenanzas e Regulamentos, 17/12/2019)

O Pleno da Corporación, en sesión ordinaria de data 28/11/19, acordou a aprobación provisional da modificación da ordenanza fiscal que se relaciona: * Modificación da Ordenanza Fiscal do Servizo de Axuda no Fogar do Concello do Rosal. En cumprimento do disposto polo artigo 17 do Texto Refundido da Lei Reguladora das Facendas Locais, queda exposto ó público o expediente, no Taboleiro de anuncios do concello, polo prazo de trinta días hábiles, a efectos de exame e posibles reclamacións. De non formularse estas, entenderase automaticamente elevado a definitivo dito acordo de aprobación inicial, en virtude do disposto polo artigo 17 do referido Texto Refundido. A ALCALDESA Asdo. Ánxela Fernández Callís
DH. W36.65612. SOLICITUDE DE JULIO COUTO QUINTAS DE AUTORIZACIÓN DE OBRAS NO LUGAR DE SALGUEIRO, PARROQUIA DE VINCIOS (SANTA MARIÑA), CONCELLO DE GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 22/04/2019)

As obras solicitadas serán os traballos de rehabilitación integral de edificación tradicional de dúas plantas, consistentes na redistribución e reforma interior mediante actuacións na estrutura, tabiques de ladrillo, cuberta de tella cerámica, carpintarías e servizos sen aumento de volume ata acadar unha superficie construída de 217,48 m2 e máis traballos de conservación dun hórreo de 14 m2, en parcela de referencia catastral 1864233NG2616S0001DU, en zona de policía e a unha distancia de 71,51 m do leito do río Zamáns, no lugar Salgueiro, parroquia de Vincios, concello de Gondomar (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 04 de abril de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros